FI Euroopan unionin virallinen lehti C 160/19

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

2009/C 160/08

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”IRPINIA – COLLINE DELL’UFITA”

EY-N:o: IT-PDO-0005-0500-28.09.2005

SAN ( X ) SMM ( )

Tämä tiedotustarkoituksiin laadittu yhteenveto sisältää tärkeimmät tiedot eritelmän pääkohdista.

1. Jäsenvaltion toimivaltainen viranomainen:

Nimi: Ministero delle Politiche Agricole e Forestali

Osoite:

Via XX Settembre n. 20 00187 ROMA ITALIA

P. +39 0646655104

F. +39 0646655306

Sähköposti: saco7@politicheagricole.it

2. Hakijaryhmittymä:

Nimi: Consorzio di Produzione e Valorizzazione Olio Extra Vergine d’Irpinia «Irpinia — Colline dell’Ufita»

Osoite:

Vico Lapronia, 8 83031 Ariano Irpino (AV) ITALIA

P. +39 0825824955

F. +39 0825824955

Sähköposti: info@coprovoli.com

Kokoonpano: Tuottaja/jalostaja ( X ) muu ( )

3. Tuotelaji:

Luokka 1.5 – Rasvat – Ekstra-neitsytoliiviöljy

4. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi:

”Irpinia – Colline dell’Ufita”

4.2 Kuvaus:

Suojatun alkuperänimityksen ”Irpinia – Colline dell’Ufita” ekstra-neitsytoliiviöljyllä on markkinoille tuotaessa seuraavat fysikaaliset, kemialliset ja aistinvaraiset ominaisuudet:

Väri: oljenkeltaisesta voimakkuudeltaan vaihtelevaan vihreään

Aistinvaraiset ominaisuudet: Määre Mediaani (1) Puutteet 0 Oliiviaromi 3-6 Karvaus 2-6 Pistävyys 2-6 Tomaatti 2-5

Kemiallis–fysikaaliset ominaisuudet: Happamuus (%) enintään 0,5 Peroksidiluku mEq O2/kg: enintään 10 Spektrometria UV K232: enintään 2,2 Spektrometria UV K270: enintään 0,2 Spektrometria Delta K: enintään 0,01 Polyfenolit yhteensä: vähintään 100 ppm.

4.3 Maantieteellinen alue:

Suojellun alkuperänimityksen ”Irpinia – Colline dell’Ufita” tuotantoalue käsittää seuraavat kunnat, jotka sijaitsevat Campanian alueella Avellinon provinssissa: Ariano Irpino, Bonito, Carife, Casalbore, Castel Baronia, Castelfranci, Flumeri, Fontanarosa, Frigento, Gesualdo, Greci, Grottaminarda, Lapio, Luogosano, Melito Irpino, Mirabella Eclano, Montaguto, Montecalvo Irpino, Montefusco, Montemiletto, Paternopoli, Pietradefusi, San Nicola Baronia, San Sossio Baronia, Sant’Angelo all’Esca, Savignano Irpino, Scampitella, Sturno, Taurasi, Torella dei Lombardi, Torre le Nocelle, Trevico, Vallata, Vallesaccarda, Venticano, Villamaina, Villanova del Battista ja Zungoli.

4.4 Alkuperätodisteet:

Kaikkia tuotantoprosessin vaiheita on valvottava rekisteröimällä kaikkien tuotteiden osalta sekä tulevat että lähtevät määrät. Tällä tavoin sekä merkitsemällä valvontaviranomaisen asianmukaisesti ylläpitämiin luetteloihin viljelyyn käytettävät lohkot, tuottajat, puristamot ja pullottamot sekä ilmoittamalla valvontaelimelle tuotetut määrät varmistetaan tuotteen jäljitettävyys. Valvontaelin valvoo tuotantoeritelmän ja siihen liittyvän valvontasuunnitelman määräysten mukaisesti kaikkien rekistereihin merkittyjen fyysisten henkilöiden ja oikeushenkilöiden toimintaa.

4.5 Tuotantomenetelmä:

Suojatun alkuperänimityksen ”Irpinia – Colline dell’Ufita” ekstra-neitsytoliiviöljy saadaan oliivitarhoista, joissa kasvatetaan yhdessä seuraavia lajikkeita: ”Ravece”, vähintään 60 %, sekä ”Ogliarola”, ”Marinese”, ”Olivella”, ”Ruveia”, ”Vigna della Corte” yksinään tai yhdessä enintään 40 %; mahdollisesti myös ”Leccino” ja ”Frantoio” enintään 10 %. Lannoituksessa on sallittua orgaanisten ja/tai synteettisten lannoitteiden käyttäminen. Maaperän hoitoa varten tehdään pintamaan mekaanista muokkausta, mikä on hyödyksi myös rikkaruohojen torjunnassa. Maaperän peittävät kasvit ovat sallittuja. Oliivitarhoja ei yleensä kastella, mutta poikkeuksellisen kuivina vuosina kastelu sallitaan hätätapauksissa. Tuholaisten torjunta on toteutettava Campanian alueen yhdennetyn torjuntaohjelman mukaisesti. Sadonkorjuu tapahtuu käsin tai koneellisesti sillä edellytyksellä, että korjatut oliivit eivät jää sen aikana maahan. On joka tapauksessa käytettävä verkkoja tai muita oliivien talteenottokeinoja, mutta luonnostaan maahan pudonneiden oliivien korjaaminen sekä pysyvien verkkojen käyttäminen on kielletty. Oliivien putoamista aiheuttavien tai helpottavien kemiallisten aineiden käyttö on kielletty. Kuljetuksen on tapahduttava rei’itetyissä kehikoissa tai laatikoissa. Oliivien kuljetuksen tai säilytyksen aikana on kaikenlaisten säkkien käyttö täysin kielletty. Oliivien tuotos voi olla enintään 60 kg kasvia kohden. Oliiviöljyä voidaan saada enintään 20 % oliivien painosta. Oliivit on säilytettävä lähellä öljypuristamoa lujissa ja rei’itetyissä astioissa niiden jauhamiseen asti, minkä on tapahduttava 48 tunnin kuluessa sadonkorjuusta. Öljyn puristamisessa ovat sallittuja ainoastaan mekaaniset ja fysikaaliset prosessit, joilla tuotettu öljy kuvastaa mahdollisimman uskollisesti hedelmän erityispiirteitä. Toinen käsittely (”ripasso”) sekä kemiallisesti tai biokemiallisesti vaikuttavien aineiden (entsyymien) käyttäminen on kielletty öljyn erottamisprosessissa. Myös talkin käyttö on kielletty näissä käsittelyvaiheissa. Öljyn erottamisen jälkeen se on säilytettävä ruostumattomasta teräksestä valmistetuissa säiliöissä tai terrakottatankeissa, joissa on elintarvikekäyttöön tarkoitettu lasitus ja jotka on puhdistettu huolellisesti. Näiden on oltava hygieenisissä tiloissa. Astioiden, joihin ekstra-neitsytoliiviöljy ”Irpinia Colline dell’Ufita” pakataan markkinoille tuomista varten, on oltava joko pulloja, jotka ovat tummaa lasia, keramiikkaa tai lasitettua terrakottaa, tai säilyketölkkejä. Pakkausten tilavuus on enintään 5 litraa, ja ne on sinetöitävä ja varustettava etiketillä. Tuote voidaan myös pakata kertakäyttöisiin alumiinilaminaatista tai muusta lain mukaan sallitusta synteettisestä materiaalista valmistettuihin enintään 10 ml:n suuruisiin pusseihin, joissa on voimassa olevan lainsäädännön mukaiset merkinnät sekä tarkastuslaitoksen myöntämä juokseva numero. Suojatun alkuperänimityksen ”Irpinia – Colline dell’Ufita” ekstra-neitsytoliiviöljyn tuottaminen luonnonmukaisin tuotantotavoin on sallittua. Oliivit on kasvatettava, öljy on puristettava ja suojatun alkuperänimityksen ”Irpinia – Colline dell’Ufita” ekstra-neitsytoliiviöljy on pakattava edellä 4.3 kohdassa määritellyllä tuotantoalueella, jotta tuotteen alkuperä ja sen tuotannon valvonta voidaan taata ja jotta voidaan estää sen kuljetus irtotavarana, mikä voisi aiheuttaa öljyn hapettumista tai sen kemiallisten ja organoleptisten erityispiirteiden heikentymisen tai katoamisen, erityisesti ”Irpinia – Colline dell’Ufita” –alkuperänimityksen öljylle tyypillisten yrtti- ja tomaattivivahteiden osalta, jotka ovat seurausta fenolisten antioksidanttien ja aromaattisten aineiden esiintymisestä. Öljyn koostumukseen kuuluu huomattava osuus monityydyttymättömiä rasvoja, minkä vuoksi se menettää helposti organoleptisiä ominaisuuksiaan ja ominaispiirteitään siirtämisen, pumppaamisen, kuljetuksen ja purkamisen aikana tapahtuvan hapettumisen seurauksena. Tällaiset toimet toistuisivat useammin, jos pullottaminen tapahtuisi tuotantoalueen ulkopuolella.

4.6 Yhteys maantieteelliseen alkuperään:

Suojatun alkuperänimityksen ”Irpinia – Colline dell’Ufita” ekstra-neitsytoliiviöljyn aromaattiset ominaisuudet johtuvat suurelta osin Ravece-lajikkeesta, joka 4.3 kohdassa määritellyllä tuotantoalueella kasvatettuna saa erityisominaisuuksia, joiden ansiosta tuotteen maku on voimakkaan hedelmäinen sekä harmonisesti hieman katkera ja pistävä. Sen erityispiirteenä on selkeä heinämäinen aromi, johon liittyy vihreän tomaatin ja artisokan vivahteita. Mainitun alueen erityispiirteet, kuten mikroilmasto, maaperä sekä erityiset viljely- ja tuotantomenetelmät, jotka ovat vuosisatojen ajan välittyneet oliivinviljelijöiden keskuudessa, tuottavat yhdessä ekstra–neitsytoliiviöljyn, joka on täysin omaperäinen.

Alueen ilmasto on leuto, mutta poikkeuksellisesti esiintyy myös lyhyitä kylmiä jaksoja, ja oliivitarhat sijaitsevat korkealla merenpinnasta. Nämä ovat tärkeimmät syyt siihen, että alueella on yleistynyt Ravece-lajike, joka kestää talvi- ja keväthalloja ja lumisateita. Kyseisellä alueella on ollut oliivipuita roomalaisajoilta lähtien, ja viljely tapahtuu rinteillä, joiden jyrkkyys on noin 20 %. Maaperä on jossain määrin savista, ei erityisen hedelmällistä ja kuivaa. Maa-aines on peräisin kalkki-, merkkeli- tai savikerrostumista, kukkuloiden osalta merkkelistä ja tasangoilla lietemaasta. Talvet eivät ole erityisen kylmiä eivätkä kesät liian kuumia. Tämän ansiosta koko alueen ilmasto kokonaisuudessaan on vuosisatojen ajan suosinut oliivinviljelyn vakiintumista. Vuotuinen sademäärä on noin 700 mm ja lämpötila laskee harvoin nollan alapuolelle, erittäin lyhytaikaisesti –4 °C:een. Keskilämpötila on 18 °C. Yhdessä nämä tekijät antavat öljylle sen kemialliset ja organoleptiset ominaispiirteet, jotka erottavat sen kaikista muista ekstra-neitsytoliiviöljyistä ja tekevät sen ainutlaatuiseksi ja arvostuksensa ja suojansa ansaitsevaksi. Jo vuonna 1517 mainitaan Arianon katedraalin omaisuusluettelossa ”viisipalstainen viinitarha, jossa on kaksi oliivipuuta”. Oliivinviljelyyn kannustaa Amandon lähellä sijaitseva paikannimi, joka merkitsee oliivitarhan lähdettä. Lisäksi mainitaan ”Cerritossa oleva viinitarha, jossa on joitakin oliivipuita” tai ”hedelmätarha, jossa on 14 oliivipuuta Strabellessa”, ”hedelmätarha, jossa on oliivipuita Cupe d’Arianossa” ja ”hedelmätarha, jossa on oliivipuita tasangolla”. Oliivinviljely kehittyi kyseisellä alueella erityisesti 1800-luvulla, sillä Arianon kaupungin historiaa kuvaavan teoksen mukaan vuonna 1893 ”on toiminnassa 29 öljynpuristamoa, joista osa on kaupungissa, osa sen ulkopuolella” (Nicola Flammia, Storia della Città di Ariano, 1893). Samasta lähteestä tiedämme, että alueet, joilla ”on eniten puita ovat S. Liberatore, Ottaggio, Cerreto, Viaggiano”, eli 400–600 metrin korkeudella merenpinnasta sijaitsevat alueet, ja että vuosittain tuotettiin ”öljyä: 50 000tomolin amforaa, grammoina 2 265” ja että öljyn hinta oli 1,30 liiraa litralta, kun amfora maksoi 3,00 liiraa. Nimitys ”Ravece” esiintyy jo vuonna 1517 Vescovo Diomede Carafan toimittamassa teoksessa Platea Urbis et foranea, jonka mukaan San Matteon seurakuntakirkkoon rakennetulla San Nicolan kappelilla on Salassa sijaitseva Ravece-tarha. Nimitys toistuu vuodelta 1580 olevassa Vescovo Donato de Laurentiisin teokessa Visita Pastorale, jonka mukaan samalla kappelilla on samassa paikassa Ravece-tarha.

4.7 Valvontaelin:

Nimi: IS.ME.CERT.

Osoite:

Via G. Porzio — Centro direzionale Isola G/1, Scala C, 13o piano, int. 98 80143 — Napoli ITALIA

P. +39 0817879789

F. +39 0816040176

Sähköposti: info@ismecert.it

4.8 Merkintä:

Suojatun alkuperänimityksen ”Irpinia – Colline dell’Ufita” on oltava etiketissä pysyvästi ja helposti luettavana ja väritykseltään sellaisena, että se eroaa selkeästi etiketin väristä ja erottuu muista sen yhteydessä mahdollisesti olevista merkinnöistä. Etiketissä on lisäksi oltava jäljempänä kuvattava logo sekä suojattuja alkuperänimityksiä koskeva yhteisön logo. Ekstra-neitsytoliiviöljyn logo koostuu 13-terälehtisestä kukasta, joka on peräisin Arianon alueen käsinmaalatusta keramiikasta. Sen väreinä ovat keltainen, oranssi ja ruskea ja se ympäröi sanoja ”Irpinia Colline dell’Ufita”. Tämä teksti on kirjoitettu ympyrän muotoon valkoisella ”Post Medieval” –kirjasimella (Medium) tummanruskealle pohjalle. Logon keskellä on valkoisessa ympyrässä, jonka kapea reunus on väriltään oranssi, ympyränmuotoon valkoiselle pohjalle mustalla Rotis Semisans –kirjasimella (Extra bold) kirjoitettu teksti ”OLIO EXTRAVERGINE DI OLIVA D.O.P.”. Ympyrän keskellä on käsinkirjoitettu teksti ”RAVECE”, joka noudattaa vanhaa karoliinilais–beneventanalaista kirjoitustapaa. Valkoisen ympyrän alla ja sitä reunustavan kukan päällä on Italian kartta, johon on ruskealla pisteellä merkitty Ufitan alue. Viittaus luonnonmukaisesti tuotettuun öljyyn on sallittu.

(1) CVr% pienempi tai yhtä suuri kuin 20